OzLabs/hebrew-wiki-articles huggingface dataset:
האחים טביאני

האחים טביאני
האחים טביאני (Taviani) הם ויטוריו (Vittorio) טביאני (20 בספטמבר 1929 – 15 באפריל 2018) ואחיו הצעיר פאולו (Paolo) טביאני (8 בנובמבר 1931 – 29 בפברואר 2024), היו צמד קולנוענים איטלקיים ידועים, אשר בחלק מסרטיהם הביעו את מחאתם נגד המלחמה, הפאשיזם, אודות חיי הנישואים והגירושין, המסורתיות נגד המודרניזם וחיי הפועלים העניים.

האחים טביאני למדו באוניברסיטת פיזה שבאיטליה. בתחילת הקריירה שלהם, עבד ויטוריו על קטעים קצרים בסרטיו של אחיו פאולו. בהמשך עבדו השניים במשותף, כאשר ב-1954 הוציאו את סרטם "סן מיניאטו" המספר על אירועי עירם תחת השלטון הנאצי. בתחילת שנות ה-60 יצרו את הסרטים "Un Uomo da bruciare", ו-"I Fuorilegge del Matrimonio" המביעים את סלידתם מטיפשותה של המלחמה, וזאת בבימוי משותף עם ולנטינו אורסיני. את סרטיהם יצרו כך שאת כתיבתם ביצעו האחים יחד ואילו את מלאכת הבימוי ביצעו בנפרד וללא התערבות האחד בעבודת השני. בשנות ה-70 ביימו את הסרטים "Allonsanfan", ו"פדרה פדרונה" (1979), שזכה בפרס דקל הזהב בפסטיבל קאן. ב־1982 זכו בפרס חבר השופטים בפסטיבל קאן על סרטם "הלילה של סן לורנצו". ב-1984 הוציאו את סרטם "קאוס", שנחשב לאחד הסרטים הטובים ביותר של הקולנוע האיטלקי, וב-1987 את סרטם הראשון באנגלית, "Good Morning Babylon".

ב-1994 שיחק ויטוריו תפקיד משנה בסרט "The True Life of Antonio H".

בשנת 2007 ביימו האחים את סרט הדרמה אודות רצח העם הארמני "חוות העפרונים" בכיכובם של מוריץ בלייבטרוי, פאס וגה ומוחמד בכרי.

ב-2012 זכה סרטם "קיסר חייב למות" בפרס דב הזהב.

ויטוריו נפטר ב-15 באפריל 2018, ופאולו נפטר ב-29 בפברואר 2024.

==קישורים חיצוניים==

* 
* 
* 
* 
* עופרה עופר אורן, [http://ofra-offer-oren.com/2014/07/29/האחים-טביאני-האומנם-יֵצֶר-לֵב-הָאָדָם/ האמנם יצר לב האדם רע מנעוריו?] (על "הלילה של סן לורנצו"), בבלוג [http://ofra-offer-oren.com/ סופרת ספרים], 29 ביולי 2014
* 

קטגוריה:במאי קולנוע איטלקים
קטגוריה:תסריטאי קולנוע איטלקים
קטגוריה:זוכי פרס אריה הזהב - מפעל חיים
קטגוריה:במאי קולנוע אחים
קטגוריה:מקבלי עיטור מסדר ההצטיינות של הרפובליקה של איטליה
פוסק

פוסק (או פוסק הלכה או מורה הוראה או מורה צדק, המוכר גם בראשי התיבות או ), הוא שם תיאור לרב שעוסק בהכרעת שאלות הלכתיות המובאות בפניו.

מבחינה טכנית, כל סמיכת חכמים מהווה "היתר הוראה" המתירה לרב לענות על שאלות הלכתיות. עם זאת, לא כל הרבנים הם פוסקים ובקיאים בשאלות הלכתיות, וחלקם עוסקים בנושאים תורניים אחרים, כגון תנ"ך, תלמוד, מוסר, חסידות ועוד.

לעיתים ישנו מורה הוראה לנושא הלכתי ספציפי, למשל מורה הוראה לבית המטבחיים, שבו שוחטים בהמות.

לעיתים יש חלוקה בין רב קהילה, האחראי לניהול ענייניה הרוחניים של הקהילה, לבין מורה הוראה, האחראי על פסיקת ההלכה. חלוקה כזו נעשית לרוב בקהילות חסידיות שבהן הרב הרשמי הוא איש ממשפחת האדמו"ר או רב בעל ידע וסמכות בענייני חסידות ובעל יכולת דרשנית; במקרים כאלו ממנים רב נוסף, שתפקידו לפסוק הלכה והוא המשמש כפוסק. בדרך כלל ממנים על הקהילה פוסק בעל היקף רחב יותר, המכונה דומ"צ, ראשי תיבות של דיין (הבקיא בשולחן ערוך חלק חושן משפט, העוסק בשאלות ממוניות) ומורה צדק (הבקיא בשולחן ערוך חלק אורח חיים וחלק יורה דעה, העוסקים בשאלות בענייני יום יום).

הכינוי "פוסקים" מתייחס, על פי רוב, ליצירותיהם של רבנים פוסקים מובהקים, בעיקר לפירושים ההלכתיים שהודפסו במהדורות העיקריות של השולחן ערוך ולספרי שאלות ותשובות (בקיצור שו"ת). המושג 'בקיא בש"ס ופוסקים' מציין אדם שיש לו ידיעה מקיפה בתלמוד הבבלי ומפרשיו, בשולחן ערוך ומפרשיו, ובספרות השו"ת.

==ראו גם==
*פסיקת הלכה
*רב

קטגוריה:אנשי דת יהודים
קטגוריה:תארים ותפקידים יהודיים
קטגוריה:פסיקת הלכה
קורבן התמיד

קורבן תָּמִיד הוא קורבן עולה הבא כקורבן ציבור שהוקרב בבית המקדש פעמיים בכל יום, אחד בבוקר ואחד בין הערביים.

קורבנות התמיד מהווים פתיחה וסיום של המלאכה בבית המקדש: אין מקריבין קורבנות לפני תמיד של שחר ולא לאחר תמיד של בין הערביים. יוצא דופן הוא קורבן פסח, המוקרב לאחר תמיד של בין הערביים.

== מקור ==
הציווי על קרבנות התמיד מופיע בתורה פעמיים, בפרשת תצוה ובפרשת פינחס:

יחד עם התמיד מצווה להקריב מנחת סולת ולנסך יין, בדומה לקרבנות אחרים.

== זמן השחיטה ==
קורבן תמיד של שחר נשחט לכתחילה בתחילת הבוקר, מעט לפני הנץ החמה, כאשר כבר יש מעט אור בשמיים,. בדיעבד ניתן להקריבו עד סוף ארבע שעות זמניות.

זמנו של קורבן תמיד של בין הערביים מתחיל מעט לאחר אמצע היום, בשעה שש וחצי, כאשר השמש מתחילה לנטות ממרכז השמיים לצד מערב, וניתן להקריבו עד השקיעה.

בדרך כלל התמיד של בין הערביים היה נשחט בשעה שמונה וחצי וקרב בתשע וחצי, כדי להשאיר זמן נוסף להקרבת נדרים ונדבות לפני הקרבת התמיד שחותם את קורבנות היום. בערב פסח הייתה מוקדמת הקרבת התמיד לשבע וחצי (או כשחל בערב שבת, לשש וחצי), כדי להשאיר זמן להקרבת קורבן פסח לאחר הקרבת התמיד. לפי חלק מהדעות, גם בשבת הייתה מוקדמת הקרבת התמיד, כיוון שבשבת לא ניתן להקריב נדרים ונדבות.

אף על פי שלא מתחילים להקריב קרבנות לאחר תמיד של בין הערביים, ניתן להמשיך כל הלילה להקטיר איברים של קרבנות שדמם נזרק קודם הקרבת התמיד.

== סדר ההקרבה ==
=== תמיד של שחר ===
על מנת לבחור בכוהנים שיעסקו בעבודות השונות הנעשות בכל יום במקדש נערכו מדי יום ביומו "פייסות", הגרלה באמצעות עמידה במעגל וסיבוב בין האנשים עד למספר מסוים.
====== שחיטה וזריקה ======
לאחר הפייס השני מביאים מלשכת הטלאים כבש שבוקר ממום ארבעה ימים מראש, מבקרים אותו עוד פעם ומביאים אותו אל הטבעות. את התמיד של שחר שוחטים בטבעת השנייה מדרום, בשורת הטבעות המערבית. לפני השחיטה משקים את התמיד כדי שיהיה קל להפשיט אותו. לאחר השחיטה, מקבלים את דמו של הקרבן, זורקים אותו על המזבח שתי מתנות שהן ארבע, ואם נשאר דם, שופכים אותו על היסוד הדרומי של המזבח.

====== הקרבה ======
לאחר זריקת הדם מפשיטים את התמיד, ומנתחים אותו את הנתחים מוסרים לששת הכהנים שזכו בהולכת האיברים לכבש המזבח, וביחד עם הכהנים שזכו בהולכת הנסכים ומנחת החביתין הם מוליכים אותם לכבש. הכהנים מניחים הכל על הכבש, מולחים את אברי הקרבן והולכים להתפלל. אחרי התפילה, מעלים הכהנים את האיברים מהכבש למזבח, וזורקים אותם אל המערכה הגדולה. לאחר מכן מולחים את מנחת הנסכים ומקטירים אותה, מולחים את מנחת החביתין ומקטירים אותה, ומנסכים את היין. במקביל לניסוך היין שרים הלויים את שיר של יום.

=== תמיד של בין הערביים ===
הקרבת תמיד של בין הערביים זהה כמעט לחלוטין לתמיד של שחר, חוץ מכך ששוחטים אותו בטבעת השנייה מדרום בשורה המזרחית על מנת שיישחט נגד השמש.

==עשה דהשלמה==

==התמיד על הר סיני ולדורות==

סדר הקרבת קורבן התמיד מתואר במשנה במסכת המוקדשת לכך בסדר קודשים ונקראת על שמו - מסכת תמיד.

== תפילות כנגד התמיד ==

לדעת ר' יהושע בן לוי, התפילות נתקנו כנגד הקרבנות: תפילת שחרית נתקנה כנגד תמיד של שחר, ותפילת מנחה נתקנה כנגד תמיד של בין הערביים. דבר זה מתבטא בזמני התפילות: תפילת שחרית זמנה עד ארבע שעות, ותפילת המנחה זמנה משש שעות וחצי בדיעבד (מנחה גדולה) ולכתחילה מתשע שעות וחצי (מנחה קטנה).

== קישורים חיצוניים ==
* 
* הרב אשר וייס, [https://minchasasher.com/he/shiur/פרשה-שיעורים/במצות-התמידין-ומוספין-תשעה/ במצות התמידין ומוספין], באתר מנחת אשר
== ביאורים ==

== הערות שוליים ==

תמיד
קטגוריה:פרשת תצוה
קטגוריה:פרשת פינחס
קטגוריה:מצוות בית המקדש
הרתחה למוות

הרתחה למוות היא שיטת עונש מוות בייסורים.
הנידון למוות היה מושם בתוך קדירה ענקית ובה מים קרים, כשהוא קשור כדי למנוע ממנו אפשרות בריחה. המוציא להורג היה מדליק אש תחת הקדירה אשר החלה לחמם את המים באיטיות. מדובר בשיטת הוצאה להורג איטית וכואבת עד מאוד.

אין מדובר בשיטה שהייתה רווחת או נפוצה לעומת שיטות אחרות, אולם הייתה לה תפוצה מסוימת באירופה ובאסיה במשך שני עד שלושת אלפי השנים האחרונות. לדוגמה, הייתה זו שיטת הרג חוקית לאסירים בזמן שלטונו של הנרי השמיני.

על פי המדרש, כשנשבה מנשה המלך, בקרב נגד אשור, הוא הושם בסיר נחושת שתחתיו בוערת אש אך הצליח להימלט משם.

תיאורם של הקניבלים המבשלים אנשים חיים כדי לאכלם הוא קרוב לוודאי מיתוס. היסטורית, קניבליזם היה קיים בתרבויות אשר היו חסרות את האמצעים או הידע ההנדסיים כדי ליצור קדירות מתכת גדולות מספיק למטרה מעין זו.

בעידן המודרני, הואשמו אידי אמין שליט אוגנדה וממשלת אוזבקיסטן, תחת הנהגת אסלאם קרימוב (הידוע גם כ"מרתיח"), בביצוע הרתחה למוות. העולם המערבי, עם זאת, לא נקט צעדים ממשיים נגד הפרת זכויות אדם זו.

== קישורים חיצוניים ==

* [https://web.archive.org/web/20060221183016/http://daha.best.vwh.net/boiled/history.html הרתחה כשיטת הוצאה להורג]
* 

== הערות שוליים ==

קטגוריה:שיטות הוצאה להורג
נערן

גרעין נח"ל בנערן
מטע תמרים בנערן
הנוף מנערן
נַעֲרָן (עד ליוני 2018 נקרא נירן) הוא התנחלות וקיבוץ בבקעת הירדן, כ-10 קילומטרים צפונית לעיר יריחו, השייך למועצה אזורית בקעת הירדן. הרוב המוחלט של תושבי וחברי הקיבוץ משתייכים לקבוצות הבחירה של המחנות העולים. על פי נתוני מועצת יש"ע נכון לסוף שנת 2021 נערן הוא היישוב הישראלי הקטן ביותר ביהודה ושומרון ובו 104 תושבים.

==מקור השם==
קיבוץ נערן קרוי על שם היישוב המקראי נַעֲרָן שהמשיך להתקיים כיישוב יהודי גם בתקופת המשנה והתלמוד. השם נבחר על ידי המתיישבים, אך נפסל על ידי ועדת השמות הממשלתית בגלל שהיישוב הקדום מזוהה במרחק רב מדי מהיישוב החדש. ועדת השמות הממשלתית הציעה למתיישבים את השמות "מבשם" ו"מור" לזכר צמחי הבושם שגדלו באזור, או "רענן" או "ערן" שהן קרובות ל"נערן". לבסוף נקבע ליישוב השם הרשמי "נירן". ב-20 ביוני 2018 החליטה ועדת השמות הממשלתית להשוות את שמו הרשמי לשם בו השתמשו תושבי הקיבוץ, ומאז הוא מופיע במפות הרשמיות כ"נערן".

==היסטוריה==
ראשיתו של קיבוץ נערן בהיאחזות נח"ל אשר עלתה לראשונה על הקרקע בשנת 1971, על ידי גרעיני נח"ל של הקיבוץ המאוחד סמוך לפתחו של ואדי עוג'ה, כחצי קילומטר ממערב לכפר עוג'ה א-תחתא (במקום בו מצוי כיום היישוב ייט"ב), על אדמות שהופקעו מהווקף המוסלמי. ההיאחזות התפרנסה בחורף מגידול ירקות ובמהלך כל השנים מנגריה, שהכינה רהיטים כקבלן משנה של קיבוץ גבעת ברנר.

לכבוד הקמת ההיאחזות כתבה מירה מאיר את השיר "נח"ל נערן" (לחן: אברהם זיגמן, עיבוד: אריה לבנון).

בנובמבר 1976 אוזרחה ההיאחזות כיישוב ייט"ב, על שמו של יצחק טבנקין. הגרעין של נערן התמקם באופן זמני במחנה הלגיון הנטוש בקליה. 

הקיבוץ הוקם במיקומו הנוכחי, על גבעה מצפון לעוג'ה א-תחתא, באפריל 1977 על ידי גרעין של הקיבוץ המאוחד.

הקיבוץ התפרנס ממשקי מטעים (בננות, תמרים ומנגו), לולי הודו, מפעל ליריעות פלסטיק ומחצבה.

במהלך שנות השמונים, היו בקיבוץ רק 20 חברים, הוא נקלע למשבר כלכלי וחברתי חמור אשר הביא בסופו של דבר בשנת 1993 לעזיבתם של חברים רבים את הקיבוץ. בשנת 1999 יושבה נערן מחדש על ידי גרעיני נח"ל בוגרי תנועת הנוער המחנות העולים. הקיבוץ החדש הוא קיבוץ קבוצות משימתי (קיבוץ מחנכים) אשר מתמקד בפעילות חינוכית בתנועת הנוער "המחנות העולים", בהדרכת נוער בבקעת הירדן וברחבי ישראל.

==תעסוקה==
הענף המרכזי של משק נערן הוא מטע תמרים. ענפים נוספים: מטע ליצ'י, גידולי שדה מתחלפים ומשתלה המתמחה בפרחי נוי.

חברי הקיבוץ עוסקים גם בהפעלת מסגרות חינוך בלתי פורמליות עבור בני הנוער בקיבוץ ובישובים השכנים, כמו גם גנים לגיל הרך אליהם נקלטים גם ילדי חוץ.

רבים מחברי היישוב פעילים בתנועת הנוער המחנות העולים.

== ראו גם ==
*ייט"ב
*קבוצות הבחירה

==לקריאה נוספת==
*
*חנן אשל, "כגון... יריחו לנערן...", בתוך: זאב ח' ארליך (עורך), "...לפני אפרים ובנימין ומנשה...", ירושלים תשמ"ה, עמ' 83–88

==קישורים חיצוניים==

* 
* [https://www.jordanvalley.org.il/page_49317 נערן], באתר מועצה אזורית ערבות הירדן 
* על תולדות נערן בתקופה העתיקה ועל בית-הכנסת העתיק ראה 
* 
* 

==הערות שוליים==

600px

קטגוריה:קיבוצים
קטגוריה:היאחזויות נח"ל
קטגוריה:מועצה אזורית ערבות הירדן
קטגוריה:יישובים בישראל ששמם הוחלף
קטגוריה:יישובים שהוקמו ב-1999
קטגוריה:בקעת הירדן
קטגוריה:המחנות העולים
טאפרוור

ממוזער
מכל פלסטיק של טאפרוור
טאפרוור (באנגלית: Tupperware) היא חברה אמריקאית המייצרת מכלי פלסטיק אשר מוכרת בעיקר בזכות שיטות השיווק הישיר, ל-Tupperware כמעל 400 מדגימות בישראל וכל אחת מוכרת למכריה. השיטה המסורתית למכירת מוצרי Tupperware היא באמצעות חוגי בית, "מסיבות טאפרוור", בהן מתארגנות קבוצות של אנשים המתעניינים במוצרי החברה, ואלה נמכרים בדרך חווייתית ונעימה. את שיטת השיווק הזו פיתחה בראוני וייז.

מסיבת טאפרוור היא אירוע המתקיים בבית פרטי, ובו אנשים המכירים זה את זה מתכנסים כדי לרכוש מוצרים של חברת טאפרוור מנציג החברה. מארגן המסיבה מקבל, כתמורה לארגון המסיבה, מוצרים ייחודיים של חברת טאפרוור, אשר לא ניתן לרכוש בדרך אחרת.

== היסטוריה ==
טאפרוור פותחה בשנת 1946 על ידי ארל סילאס טופר בלומינסטר, מסצ'וסטס. הוא פיתח מיכלי פלסטיק המשמשים במשקי בית כדי להכיל מזון ולשמור עליו אטום, ובו פטנט "burping seal". טופר כבר המציא את הפלסטיק עבור Tupperware בשנת 1938, אך המוצר הצליח עם הופעתו של הרעיון "מכירה באמצעות מצגת"("sale through presentation"), שנערך במסגרת מסיבות הטאפרוור 

בשנת 2013, השוק הגדול ביותר של טאפרוור היה אינדונזיה עם מכירות בשנת 2013 של יותר מ-200 מיליון דולר ו-250,000 אנשי מכירות.

חברת טאפרוור, שמרכזה באורלנדו, פלורידה, מבטיחה אחריות לכל החיים על מוצריה. הקו השיווקי של חברת טאפרוור מתבסס על מיתוג מוצריה כיקרים אך איכותיים.

==קישורים חיצוניים==

* 

קטגוריה:חברות אמריקאיות
קטגוריה:שיווק רשתי
קטגוריה:ארצות הברית: המצאות
קטגוריה:חברות שהוקמו בשנות ה-1940
כפניים

כפניים (שם מדעי: Threskiornithidae) היא משפחת עופות בסדרת השקנאים, לשעבר בסדרת החסידאים. מאפיינם הבולט הוא מקורם הארוך והנטוי מעט, אשר אצל הכפניים מתרחב לצורת כף ואצל המגלנים מתעקל לצורת מגל ומכאן שמותיהם.
המשפחה מחולקת לשתי תת-משפחות: כפנים ומגלנים (איביסים).

בארץ מצויים המינים: כפן מצוי, מגלן חום ולעיתים גם מגלן מצויץ צפוני.

==מיון==
*תת-משפחה כפנים (Plataleinae)
**סוג: כפן (Platalea)
*תת-משפחה מגלנים (Threskiornithinae)
**סוג: מגלן (Eudocimus)
** סוג: מגלן אתיופי (Bostrychia)
**סוג ומין יחיד: מגלן חד-זנב (Cercibis oxycerca) 
**סוג: מגלן מצויץ (Geronticus) 
**סוג ומין יחיד: מגלן מדגסקרי (Lophotibis cristata)
**סוג ומין יחיד: מגלן ירוק ( Mesembrinibis cayennensis)
**סוג ומין יחיד: מגלן יפני (Nipponia Nippon)
**סוג ומין יחיד: מגלן לוחש (Phimosus infuscatus) 
**סוג: מגלן בוהק (Plegadis)
**סוג: מגלן אסייתי (Pseudibis)
**סוג ומין יחיד: מגלן ענק (Thaumatibis gigantea)
**סוג: מגלן ארגנטיני (Theristicus)
**סוג: מגלן קדוש (Threskiornis)

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1917
קטגוריה:טקסונים שתוארו בידי צ'ארלס וולס ריצ'מונד
שחמת הכבד

צילום מיקרוסקופי של כבד עם שחמת הכבד.
חולה בשחמת הכבד, עם בטן נפוחה עקב [[מיימת ועם תופעת ראש מדוזה - ורידים בולטים סביב הטבור, עקב יתר לחץ דם בווריד שער הכבד, ומעבר דם בהשקה שבין וריד שער הכבד, לבין הווריד הנבוב התחתון]]
שחמת הכבד (באנגלית: Cirrhosis), או בשמה המקוצר שחמת, היא מחלה של הכבד, שבמהלכה הרקמות של הכבד נהרסות ומוחלפות ברקמה צלקתית, מה שגורם להפרעה בזרימת הדם אל תאי הכבד ושיבוש פעילות הכבד.

המחלה נובעת מסיבוכים של דלקת כבד נגיפית מסוג B או C, צריכה מופרזת של אלכוהול, כבד שומני, תזונה לקויה, חשיפה לרעלים או טפילים מסוימים, וכן עקב נטילת תרופות כגון מטרודקסט.

התסמינים לשחמת הם עייפות, אובדן תיאבון, ירידה במשקל ובחילות. אלו נגרמים בגלל פגיעה ביכולתו של הכבד לווסת את רמת המומסים בדם. תסמינים המופיעים בשלבים מאוחרים יותר של המחלה הם נטייה לדימומים ולהפרעות בקרישה, מיימת, ורידים בולטים, צהבת ועוד.

נכון להיום, הנזק הנגרם הוא בלתי הפיך, וההחלמה המוחלטת היחידה למחלה כרוכה בהשתלת כבד – אף על פי שגם אז התוצאה תלויה במצב החולה ובתדירות השחמת. גילוי מוקדם יכול לעכב את התקדמות המחלה ולהפחית את הסיבוכים.

== קישורים חיצוניים ==

* [https://web.archive.org/web/20050315074533/http://www.doctors.co.il/m/Doctors/a/Article/xID/195/xCT/123 על שחמת הכבד] מתוך אתר Doctors
* [https://www.beok.co.il/article/14843/ שחמת הכבד: תסמינים ודרכי טיפול], באתר BEOK, פברואר 2017
* [https://www.sheba.co.il/%D7%A6%D7%9E%D7%A7%D7%AA_%D7%94%D7%9B%D7%91%D7%93 שחמת הכבד], באתר שיבא תל השומר
* 
* [https://hospitals.clalit.co.il/rabin/he/departments-and-clinics/beilinson_heart_of_organ_transplantation/Pages/cirrhosis.aspx שחמת הכבד], באתר מרכז רפואי רבין

קטגוריה:מחלות כבד
200 (מספר)

200 (במילים: מאתיים) הוא מספר טבעי הבא אחרי 199 ולפני 201.

== מתמטיקה ==
200 הוא המספר הקטן ביותר שלא ניתן להפכו למספר ראשוני על ידי שינוי רק אחת מספרותיו.

200 הוא גם מספר הרשאד.

== עברית ==
ההגייה הנכונה של המילה היא מָאתַיִם, כשהאות א' שותקת. אולם, ישנם (מקובל בעיקר בעגה ירושלמית) שהוגים את הא': מָאָתַיִם.

== תרבות ==
המספר 200 מיוחד במשחק "מונופול" הקלאסי - כל שחקן מקבל 200 דולר (או לירות) בכל פעם שהוא עובר את המשבצת הראשונה של הלוח, המכונה "דרך צלחה".

==קישורים חיצוניים==

==הערות שוליים==

קטגוריה:מספרים טבעיים
נפתלי

פורטוגזי]]
נַפְתָּלִי הוא דמות מקראית, בנו השישי של יַעֲקֹב, והוא נולד לבִּלְהָה, שפחתה של רָחֵל. צאצאיו של נפתלי הפכו לשבט נפתלי. לפי המסופר - כשיצאו עם ישראל ממצרים העלו את עצמותיו וכאשר סיימו להתנחל בארץ בשנת ב'תצ"ה (1265 לפני הספירה) קברוהו בקדש נפתלי.
=== מקור השם ===
מקור השם נפתלי הוא המלחמות והמאבקים של רחל עם אחותה, לֵאָה, שבה קינאה מאוד בגלל בניה. כאשר נולדו לה דָּן ונפתלי היא "ניצחה" את אחותה וקראה לבנה נפתלי, מאבקי. "וַתַּהַר עוֹד-וַתֵּלֶד, בִּלְהָה שִׁפְחַת רָחֵל: בֵּן שֵׁנִי, לְיַעֲקֹב. וַתֹּאמֶר רָחֵל, נַפְתּוּלֵי אֱלֹהִים נִפְתַּלְתִּי עִם-אֲחֹתִי-גַּם-יָכֹלְתִּי; וַתִּקְרָא שְׁמוֹ, נַפְתָּלִי.

=== ברכת יעקב לנפתלי ===
בברכת יעקב לבניו נאמר "נַפְתָּלִי, אַיָּלָה שְׁלֻחָה-הַנֹּתֵן, אִמְרֵי-שָׁפֶר". התרגום המיוחס ליונתן ייחס לפי-כך לנפתלי כושר ריצה של אצן קל-רגלים.
המפרשים חלוקים בתוכנה של ברכה זו. יש שפרשו איילה זריזה וחופשית בעלת קרניים המסתעפות. אִמְר פירושו בעברית, ענף. לפי פירוש המילים אִמְרֵי-שָׁפֶר יש שפירשו שליח ובפיו דברים טובים. לטענת משה ויינפלד חוקר המקרא, הפירוש הרואה ב'אִמְר'-כבש בארמית, הוא הנכון ביותר, שכן השבט הוא זה שנותן את הכבש כמס למלך. השבט בברכה, נמשל לשליח מהיר בהבאת מנחותיו לאיילה זריזה.

ראב"ע בפירושו ל מפרש את שמו של נפתלי: 

ואילו אברבנאל מפרש 

== עץ משפחה ==
עץ משפחה המציג את הדורות הקודמים:

==אזכורים==
תמונה של נפתלי, כפי שצוירה על ידי הצייר [[פרנסיסקו דה סורבראן בסביבות 1645-1640]]
בזמן הרעב בארץ כְּנַעַן, נפתלי ירד מצרימהּ לקנות אוכל יחד עם תשעת אחיו, כשבנימין נותר עם אביהם, יעקב. לאחר-מכן הביאו את בנימין, ולבסוף גם את יעקב.

במסכת סוטה, סופר על נפתלי בסיפור קבורת יעקב. עשו טען לבעלות על מקום קבורתו של יעקב, ולא הניח לבניו לקברו. על שום כך, נפתלי, שהוא כאיילה שלוחה, היה זה אשר רץ מצרימה להביא את שטר המכירה, אשר מוכיח כי נקנה על ידי יעקב.

על-פי ילקוט שמעוני לפרשת שמות, נפתלי נולד בה' בתשרי, בשנת למניין בריאת העולם, ונפטר בגיל 133. לעומת זאת, על-פי ספר צוואות השבטים, אשר לא נתקבל בקרב חכמי היהדות, נפתלי חי עד גיל 137 שנים, ונקבר במצרים.

כאמור, ב, בני נפתלי הם יַחְצְאֵל, גּוּנִי, יֵצֶר וְשִׁלֵּם. צאצאי נפתלי נשארו במצרים, עד אשר יצאו משם ביציאת מצרים, על-פי ספר שמות.

== קברו ==

קבר אשר ונפתלי בני יעקב בקדש נפתלי
לפי ספרות חז"ל העלו בני ישראל את כל בני יעקב לארץ להיקבר שם.
ובספר הישר מסופר: כיום מצוין קברו בכביש 899 מול תל קדש נפתלי. לקבר זה מקורות רבים מהמאה ה-7 ואילך. בנוסף יום פטירתו הוא ו' בתשרי לפי התאריך העברי, כמובא בספר "ילקוט שמעוני".

== שבט נפתלי ==

==ראו גם ==

* עץ משפחה של דמויות מקראיות - מתרח ועד שלמה

==הערות שוליים==

קטגוריה:בני יעקב
קטגוריה:אישים בפרשת ויצא
קטגוריה:יורדי מצרים
קטגוריה:אישים בתנ"ך שהגיעו לגיל 110
קטגוריה:אפונימים
מכללה

[[ויליאמס קולג' במסצ'וסטס]]
מכללה הוא התרגום לעברית של המושג "קולג", המקובל בהגיות שונות בשפות שונות. משמעותו של המונח נגזרת מההקשר במדינה שבה נעשה בו שימוש. בשפה הרווחת בישראל, "מכללה" היא מוסד להשכלת המשך או השכלה גבוהה שלא במסגרת אוניברסיטאית.

==משמעות המונח במדינות העולם==
* בארצות הברית, למונח "קולג'" יש מספר משמעויות:
** בשימוש הנפוץ ביותר המונח הוא בדרך כלל כינוי לפרק הזמן באוניברסיטה (או לאוניברסיטה עצמה) בה לומד או למד התלמיד לתואר ראשון.
**המונח זהה במקרים מסוימים לכינוי "פקולטה" בישראל, כלומר בית ספר או יחידה אקדמאית גדולה בתוך אוניברסיטה המלמדת חוג מסוים (לאו דווקא לתואר ראשון בלבד). למשל "הפקולטה למנהל עסקים" תקרא ברבות מהאוניברסיטאות "The College of Business" (הקולג' למנהל עסקים). לשם הבהרה, בארצות הברית, המונח הלועזי "פקולטה" (faculty) מתייחס אך ורק לסגל האקדמי המלמד באוניברסיטה או ביחידותיה.
**שימוש נוסף הוא שם למוסד אקדמאי המספק אך ורק תארים ראשונים או הנדסיים, או אוניברסיטה שבעבר הציעה אך ורק תארים ראשונים ואף על פי שייתכן וכיום היא מציעה מסלולים לתארים מתקדמים יותר, היא בחרה שלא לשנות את המילה קולג' בשמה (דוגמה לכך היא "בוסטון קולג'" שהיא אוניברסיטה לכל דבר אך משמרת בשמה את המילה "קולג'").
*בבריטניה, קולג' הוא יחידה אקדמית בתוך האוניברסיטה (בעיקר באוניברסיטאות הוותיקות, דוגמת אוקספורד וקיימברידג'). המונח יכול לשמש גם במשמעויות נוספות, כמו בית ספר תיכון או מוסד להשכלת המשך מקצועית שאינו אקדמי.
*בצרפת, "קולז'" הוא הכינוי לחטיבת ביניים, אולם "קולז' דה פראנס" הוא מוסד מחקרי גבוה.
*בבלגיה, "קולז'" הוא הכינוי הנפוץ לבית ספר תיכון קתולי (מקביל לחטיבה עליונה בישראל).
*בהולנד, "קולג'" הוא הכינוי לחטיבה עליונה וכן לכיתות ללימוד שפות באוניברסיטה.
*בדנמרק ובהונגריה, "קולג'" (קולגיום) הוא הכינוי הרווח למעונות סטודנטים (Dormitory).
*ביוון ובפורטוגל, "קולז'" הוא כינוי רווח לחטיבה עליונה בבעלות פרטית.
*באינדונזיה, "קולג'" הוא כל מוסד לימודי המנוהל על ידי הישועים.
*בארצות דוברות ספרדית, המונח colegio (קולחיו) פירושו בית ספר, אך לעיתים נעשה שימוש במונח האנגלי college כדי לציין אוריינטציה בריטית או אמריקאית (למשל במוסדות לימוד דו-לשוניים).

==מכללות בישראל==

בישראל, מכללה היא מוסד להשכלת המשך או להשכלה גבוהה שלא במסגרת אוניברסיטאית. בנוסף, גופים שונים מוסיפים את המילה מכללה לשמם, בעיקר לצורך איצטלא אקדמית וכאמצעי שיווק.

על פי "חוק המועצה להשכלה גבוהה" (מל"ג), תשי"ח-1958, רק מוסד להשכלה גבוהה שקיבל את אישור המועצה להשכלה גבוהה יהיה רשאי להשתמש בכינוי "מכללה אקדמית"<ref>[https://www.knesset.gov.il/review/data/heb/law/kns3_highereducation.pdf חוק המועצה להשכלה גבוהה] כפי שפרסמה הכנסת </ref>. בישראל כ-20 מכללות אקדמיות מתוקצבות, כ-10 מכללות אקדמיות שאינן מתוקצבות וכ-22 מכללות אקדמיות לחינוך<ref></ref><ref>[https://www.neaman.org.il/Files/Higher%20Education.pdf מערכת ההשכלה הגבוהה בישראל], מסמך שפורסם על ידי מוסד שמואל נאמן, 2014</ref>.

==קישורים חיצוניים==

* 
* 
==הערות שוליים==

*
קטגוריה:מוסדות לימוד ומחקר
קטגוריה:ארגוני חינוך
אברבנאל

אַבְּרַבַנְאֵל הוא שם משפחה יהודי הנפוץ בקרב יהודים יוצאי ספרד. לדעת רוביק רוזנטל השם נוצר משיבוש השם אברהם.

קטגוריה:שמות משפחה ביהדות ספרד ופורטוגל
קטגוריה:שמות משפחה שמבוססים על השם אברהם
כתב רש"י

כתב רש"י
שימוש בכתב רש"י להערות שוליים בעיתון [[החבצלת, 1870]]
כְּתַב רַשִׁ"י הוא גופן של אותיות האלפבית העברי שמקורו באחד הסגנונות של הכתב הספרדי. הוא קרוי כך משום שלראשונה נעשה בו שימוש בהדפסת פירוש רש"י לתורה ולספרות היהודית המאוחרת.

== מקור הכתב ==
פירוש רש"י לתורה היה הספר העברי המתוארך הראשון שהודפס, והוא יצא לאור ברג'ו די קלבריה שבאיטליה בשנת 1475. במהדורה זו השתמש המדפיס בעיצוב מיוחד של אותיות שהיה נהוג בקרב יהודי ספרד בתקופת ימי הביניים. צורת אותיותיו מעוגלת ורהוטה, והן שלב בינים בין הכתב המרובע ובין הכתב הספרדי הרהוט, בסגנון מקורב לכתב האלפבית העברי הנמצא בשימוש מאז תקופת בית שני. מאז מכונות האותיות 'כתב רש"י', אף על פי שרש"י עצמו חי בצפון צרפת 375 שנה קודם לכן ולא הכיר את הכתב הזה שנקרא על שמו וכתב באותיות אחרות. הוא השתמש בגרסה מוקדמת של הכתב העברי הרהוט היהודי-אשכנזי הדומה לכתב הרהוט של ימינו.

בדברי רבי יוסף קארו מכונה כתב רש"י 'כתב פרובינציאל', וקיימת מחלוקת בהלכה האם כתב זה כשר לכתיבת גט או שמא בשל העובדה שהוא כתב עממי הוא אינו ראוי לשמש לכתיבת מסמכים רשמיים.

ישנה אגדה לפיה כתב רש"י הומצא על ידי בנותיו של רש"י. אגדה זו מצטרפת לאגדות אחרות, שנקשרו בהן ובהיותן נשים למדניות, בעקבות העובדה שלרש"י לא היו בנים.

== השימוש בכתב רש"י ==
בספרי יהדות רבים, המשלבים טקסט-מקור ופרשנות, מקובל, בדרך כלל, שטקסט המקור מופיע במרכז בכתב המרובע, והפרשנים (או "נושאי הכלים") בכתב רש"י. כך הוא ברוב דפוסי החומשים, בתלמוד, בטור, בשולחן ערוך ועוד. בעיתונות העברית של המאה ה-19 שימש כתב רש"י כגופן מקובל להערות שוליים לטקסט הראשי, בעיקר בעיתון "חבצלת". דבר זה מעיד כי באותה עת שלט קהל קוראים בכתב זה, ויכול היה לקראו ללא בעיה.

כתב רש"י מקובל כיום בדפוס יותר כגופן בספרי יהדות שונים, בהיותו נחשב ככתב "חולין", לעומת הקדושה המיוחסת לכתב המרובע. רבנים מעדות המזרח כמו הרב יצחק כדורי או הרב יוסף קאפח כתבו ביד בכתב זה. כמו כן הפתקה המפורסמת "נ נח נחמ נחמן מאומן" של רבי ישראל דב אודסר כתובה חלקית בכתב זה. 

{| class="wikitable" style="margin: auto; text-align: center;" cellpadding="5" cellspacing="0" border="1"
!colspan=9| <small>אותיות דפוס עבריות / אותיות כתב רש"י</small>
|-
|style="font-size:18px;"|א / 12px
|style="font-size:18px;"|ב / 12px
|style="font-size:18px;"|ג / 12px
|style="font-size:18px;"|ד / 12px
|style="font-size:18px;"|ה / 12px
|style="font-size:18px;"|ו / 12px
|style="font-size:18px;"|ז / 12px
|style="font-size:18px;"|ח / 12px
|style="font-size:18px;"|ט / 12px
|-
|style="font-size:18px;"|י / 12px
|style="font-size:18px;"|כ / 12px
|style="font-size:18px;"|ך / 12px
|style="font-size:18px;"|ל / 12px
|style="font-size:18px;"|מ / 12px
|style="font-size:18px;"|ם / 12px
|style="font-size:18px;"|נ / 12px
|style="font-size:18px;"|ן / 12px
|style="font-size:18px;"|ס / 12px
|-
|style="font-size:18px;"|ע / 12px
|style="font-size:18px;"|פ / 12px
|style="font-size:18px;"|ף / 12px
|style="font-size:18px;"|צ / 12px
|style="font-size:18px;"|ץ / 12px
|style="font-size:18px;"|ק / 12px
|style="font-size:18px;"|ר / 12px
|style="font-size:18px;"|ש / 12px
|style="font-size:18px;"|ת / 12px
|}

==קישורים חיצוניים==

* 
* 

==הערות שוליים==

*
רש"י
מאלמה (כדורגל)

מועדון הכדורגל מאלמה (בשוודית: Malmö Fotbollförening, או בקיצור: Malmö FF; נקראת בעברית גם: מאלמו) הוא מועדון כדורגל שוודי מהעיר מאלמה. המועדון, שנוסד ב-24 בפברואר 1910, זכה עד כה ב-23 אליפויות ו-16 גביעים, ושיחק פעם אחת בגמר גביע אירופה לאלופות.

מאלמה נמנית עם שלושת המועדונים הגדולים והקלאסיים של הכדורגל השוודי, לצד אי-אף-קו מגטבורג וא.י.ק מסטוקהולם, והשלוש זכו יחד ב-42 אליפויות. מאלמה היא הקבוצה השוודית היחידה שהגיעה לגמר גביע אירופי. המועדון משחק בליגה השוודית הראשונה, האלסוונסקאן (Allsvenskan), שם שיחק את רוב עונותיו מאז הקמתו.

מאלמה ירדה מהליגה הראשונה ב-1999, בפעם הראשונה מזה 63 שנה והפעם השנייה מאז ומעולם. ההורדה הראשונה נקבעה על ידי התאחדות הכדורגל השוודית לאחר שהיריבה העירונית, אי-אף-קו מאלמה, דיווחה שמאלמה אף-אף שילמה לשחקנים שלה (מה שבאותם ימים היה מנוגד לחוקים). לאחר עונה אחת בליגה השנייה, שבה לליגה הראשונה.

ב-2009 חנכה הקבוצה את אצטדיון הבית החדש שלה, סְוודבנק סטדיון.

== סגל הקבוצה ==
; נכון ל-31 בינואר 2024

 

 (קפטן)

 
 
 

 (בהשאלה מרוסטוב)

 

==תארים והישגים==
;אליפות שוודיה
* זכיות (23): 1943/1944, 1948/1949, 1949/1950, 1950/1951, 1952/1953, 1965, 1967, 1970, 1971, 1974, 1975, 1977, 1986, 1988, 2004, 2010, 2013, 2014, 2016, 2017, 2020, 2021, 2023
;הגביע השוודי
* זכיות (16): 1944, 1946, 1947, 1951, 1953, 1967, 1972/1973, 1973/1974, 1974/1975, 1977/1978, 1979/1980, 1983/1984, 1985/1986, 1988/1989, 2021/2022, 2023/2024
* סגנות (4): 1945, 1970/1971, 1995/1996, 2016
;גביע אירופה
* סגנות (1): 

==שחקנים מפורסמים==

==קישורים חיצוניים==

* 

*
קטגוריה:קבוצות כדורגל שוודיות
קטגוריה:קבוצות כדורגל שהוקמו ב-1910
קטגוריה:מאלמה: ספורט
Klebsiella pneumoniae

Klebsiella pneumoniae (קלבסיאלה פנאומוניה) הוא מין של חיידקים גראם-שליליים, בעל צורת מתג, הפתוגן העיקרי מהסוג Klebsiella שבמשפחת ה-Enterobacteriaceae, חיידקים השוכנים דרך קבע במעיים של בעלי חיים. הסוג Klebsiella קרוי על שם הביולוג הגרמני אדווין קלבס (Edwin Klebs).

החיידק מסוגל לגרום לדלקת ריאות אך לרוב הוא מעורב בדלקת דרכי השתן או בזיהומי פצעים אשר נרכשים בבתי חולים, בפרט אצל אנשים עם מערכת חיסון מוחלשת או כושלת.

==העברת החיידק מאדם לאדם ודרכי הדבקות==
החיידק מועבר באמצעות מגע ישיר בחולה, בהפרשותיו או בחפצים שהיה עמם במגע. 
אין העברה של החיידק בדרך האוויר.

===דרכי מניעת הדבקות===
#רחצת ידיים לפני ואחרי מגע עם חולה (בדומה להמלצה לגבי מגע עם כל חולה בבית חולים).
#במידה ומדובר בקלבסיאלה עמידה, החולה מבודד בחדר נפרד או בחדר בו יש רק חולים שמהם בודד החיידק העמיד. אנשי הצוות מקפדים על לבישת חלוקים חד פעמיים וכפפות המוסרים בעת היציאה מהחדר - כך מנסים למנוע את הפצת החיידק לחולים אחרים. 
#הפחתת שימוש מיותר באנטיביוטיקה מקטינה את הסיכון להתפתחות ולתחלואה בחיידקים עמידים בכלל ובקלבסיאלה עמידה בפרט.
#הקטנת עומס האשפוז בבתי חולים - הימנעות מפניה לחדרי מיון ופתרון בעיות רפואיות ברמת הקהילה. שחרור מהיר ככל האפשר של חולים.

==עמידות לאנטיביוטיקה==
במרץ 2007 עלתה בעיית עמידות החיידק לכותרות העיתונים בישראל.

חיידק הקלבסיאלה היה מאז ומתמיד עמיד לאמפיצילין.

לקראת סוף שנות ה-90 של המאה העשרים נצפתה עמידות גוברת לתכשירים בטא לקטמים במנגנון יצור אנזימי בטא לקטמאז רחבי טווח (ESBL). הטיפול במקרים אלו הוא לעיתים קרובות באנטיביוטיקות ממשפחת הקרבפנם (לדוגמה אימיפנם). 

זני קלבסיאלה העמידים לרוב סוגי האנטיביוטיקה הקיימים כולל לקרבפנם, במנגנון המכונה (KpC), תוארו בהתפרצויות בבתי חולים בחוף המזרחי של ארצות הברית כבר בתחילת שנות ה-2000. בישראל, היה ידוע על מקרים בודדים משנת 2006, אך רק לקראת סוף שנת 2006 התברר שמדובר בהתפרצות שכוללת בתי חולים בכל רחבי ישראל. 

העדר גוף בקרת זהומים ממלכתי היה אחת הסיבות לאחור בזהוי ההתפרצות - ובעקבות המלצות האיגוד הישראלי למחלות זהומיות ובלחץ התקשורת - הוקם במרץ 2006 גוף כזה שמטרותיו לעקוב ולאתר זהומים בחיידקים עמידים לאנטיביוטיקה ולקבוע ולאכוף כללים למניעת התפשטות זהומים אלו.

==קישורים חיצוניים==

* 
* 
* 

קטגוריה:ערכים שבהם תבנית בריטניקה אינה מתאימה
קטגוריה:חיידקים אמיתיים
קטגוריה:חיידקים ארגמניים
אספמיה

אסְפַּמְיָה או אספמיא הוא, בארמית ובעברית של חז"ל, שמה של ארץ ספרד (בדומה לשמה הלטיני Hispania). במדרש תנחומא נזכרות אספניה וגליה, המושבות הרומיות. יש הסוברים כי מקור השם הוא בעברית-כנענית או הפיניקית "אי-שפניא" (אי השפנים). לפי סברה זו, כאשר הפיניקים, אשר היו יורדי ים, הגיעו לספרד, הם נתקלו בארנבונים אותם חשבו בטעות לשפנים, ומכאן השם אי-השפנים, שהפך לשם הלטיני Hispania אשר התגלגל לשם הספרדי המודרני España. פרשנות אחרת מציעה כי מקור המילה מהמילה "ספון", חבוי מהעין, כך שמשמעות השם הוא "האי החבוי".

בשל מרחקה נתפסה המילה אספמיה בתלמוד כמייצגת ארץ המרוחקת שנה הליכה לכל כיוון, ארץ הנמצאת ב"סוף העולם". בדיון בענייני חזקה בבבא בתרא אומר רבי יהודה: "לא אמרו שלש שנים אלא כדי שיהא באספמיא, ויחזיק שנה וילכו ויודיעוהו שנה ויבוא לשנה אחרת".
ביזנטיות בסרדיס]]

ספרד המקראית, לעומת זאת, היא סרדיס שבאסיה הקטנה, לדעת רוב החוקרים. בעת תרגום התנ"ך לארמית, (בידי יונתן בן עוזיאל), תורגמה המילה ספרד בתור "אספמיה". נראה כי מקור תרגום זה הוא דמיונה של המילה ספרד למילה "הספרה" (ביוונית - ארצות המערב).

בתקופת הגאונים התקבעה הזהות בין "אספמיה" לבין "ספרד".

משמעות הביטוי "חלומות באספמיה" היא חלומות בלתי מציאותיים, שלא ניתן לממשם. הביטוי מופיע בתלמוד הבבלי במסכת נידה, ל/ב: "אדם ישן כאן ורואה חלום באספמיא". הביטוי התלמודי מופיע בסיפורו של י"ל פרץ "[http://benyehuda.org/perets/marat.html האשה מרת חנה]": "כאשר אני סוגר את עיני, נדמה לי שאני ישן בבית ורואה חלום באספמיא".

==קישורים חיצוניים==
* 

==הערות שוליים==

קטגוריה:ביטויים
ג'ק קילבי

ג'ק סט. קלייר קילבי (באנגלית: Jack St. Clair Kilby; 8 בנובמבר 1923 - 20 ביוני 2005) היה מהנדס חשמל אמריקאי, חתן פרס נובל לפיזיקה לשנת 2000. עיקר פרסומו הוא כממציאו של המעגל המשולב, במהלך עבודתו בחברת טקסס אינסטרומנטס (Texas Instruments) בשנת 1958. המצאה זו, נעשתה במקביל לפיתוח דומה שבוצע על ידי רוברט נויס עבור חברת Fairchild.

== ביוגרפיה ==
קילבי נולד בג'פרסון סיטי שבמיזורי. קיבל תואר בוגר במדעים מאוניברסיטת אילינוי באורבנה-שמפיין בשנת 1947, ומוסמך מדעים מאוניברסיטת ויסקונסין-מילווקי, ב-1950. בתקופת מלחמת העולם השנייה שירת ב .

בקיץ 1958 כעובד חדש בטקסס אינסטרומנטס, לא היה זכאי לצאת לחופשת הקיץ, לכן "בילה" את הקיץ בעבודה על בעיה בתכנון מעגלים שזכתה לכינוי "עריצות המספרים" - חוסר היכולת הטכנית של המחשבים דאז לספק את הדרישות ההולכות וגוברות ליכולת חישוב.

קילבי הגיע למסקנה כי הפתרון לבעיה נעוץ בשימוש במוליכים למחצה: ב-12 בספטמבר הציג בפני מנהליו את המעגל המשולב הראשון שהיה עשוי גרמניום. מעגל זה נרשם כפטנט ב-6 בפברואר 1959. על המצאתו זו זכה בפרס נובל.

בנוסף למעגל המשולב, נודע קילבי גם כממציאו של המחשבון. בסך הכול רשומים על שמו 60 פטנטים.

בין השנים 1978 ו-1985 היה פרופסור מחקר (Distinguished Professor) להנדסת חשמל באוניברסיטת טקסס A&M.

קילבי נפטר ממחלת הסרטן בדאלאס, טקסס, בגיל 81.

== קישורים חיצוניים ==

* [http://www.ti.com/corp/docs/kilbyctr/jackstclair.shtml Jack St. Clair Kilby] ביוגרפיה באתר טקסס אינסטרומנטס.
* 
* 

==הערות שוליים==

קטגוריה:זוכי פרס נובל לפיזיקה
קטגוריה:מהנדסי חשמל אמריקאים
קטגוריה:בוגרי אוניברסיטת אילינוי באורבנה-שמפיין
קטגוריה:עמיתי IEEE
קטגוריה:זוכי המדליה הלאומית למדעים
קטגוריה:זוכי מדליית הכבוד של ה-IEEE
קטגוריה:זוכי פרס צ'ארלס סטארק דרייפר
קטגוריה:זוכי המדליה הלאומית לטכנולוגיה ולחדשנות
קטגוריה:בוגרי אוניברסיטת ויסקונסין-מילווקי
קטגוריה:אמריקאים שנולדו ב-1923
קטגוריה:אמריקאים שנפטרו ב-2005
632

== אירועים ==

* קובראט מתחיל לשלוט על בולגריה הישנה.
* מלחמות הרדה מתחילה.
* דגוברט הראשון סיפח את אקיטן לממלכתו מחדש.
* לאחר מותו של מוחמד, אבו בכר נבחר למנהיג האסלאם. תחילת מלחמות הרדה נגד השבטים הערבים.

== נולדו ==

== נפטרו ==

== לוח שנה ==









==קישורים חיצוניים==
622

== אירועים ==

* הקמת מדינה מוסלמית ראשונה.

== נולדו ==
* עוקבה בן נאפע, מושל איפריקיה מטעם בית אומיה (נפטר ב-683)

== נפטרו ==

== לוח שנה ==









==קישורים חיצוניים==
שט אל-ערב

שַׁטּ אַלְ-עַרַבּ (מערבית: شَطّ اَلْعَرَب, בתרגום מילולי: "גְּדַת הָעֲרָבִים"; בפרסית: اروندرود, אַרְוַנְדְרוּד, "נהר מהיר") הוא שמו של נהר המתקבל מהתמזגותם של נהרות הפרת והחידקל.

אורכו של שט אל-ערב כ-200 ק"מ. ראשיתו באזור העיר אל-קורנה שבעיראק והוא נשפך למפרץ הפרסי בגבול בין עיראק לאיראן. לתוכו נשפך ממזרח נהר הכארון, אשר מביא עמו כמויות עצומות של סחף, ולכן יש צורך בחפירה מתמדת בתוך הנהר על מנת שספינות יוכלו לעבור בו. משערים שהנהר "צעיר" יחסית, ושלפני כן הפרת והחידקל נשפכו לערוץ משותף אחר, שהיה מערבי יותר; ושעוד קודם לכן, כאשר המפרץ הפרסי היה ארוך יותר, הם נשפכו לתוכו במקומות נפרדים. החידקל אומנם מתחבר לפרת בתעלות כמה עשרות קילומטרים לפני השט אל-ערב, אך השט אל-ערב מתחיל מהתחברות הנהר הטבעי לפרת.

== היסטוריה ==
לאורכו של השט אל-ערב עובר הגבול בין עיראק לאיראן. במשך מאות בשנים שימש הנהר מקור לסכסוך בין מדינות שטענו לשליטה בו.
ראשיתו של סכסוך זה עוד בתקופת האימפריה העות'מאנית ופרס. לפני המאה ה-19 השליטה בנתיב המים עד גדתו המזרחית הייתה בידי העות'מאנים. אולם בעקבות גילוי נפט באי ח'ורמשהר שנמצא בקרבת הגדה האיראנית של השט, הוענקה לאיראן שליטה על אי זה ועוד שניים בפרוטוקול קונסטנטינופול של 1913. סכסוכים אלימים על הנתיב הימי גררו את מעורבות חבר הלאומים ב-1934,
אך פריצת הדרך הושגה רק ב-1937 בעקבות חילופי משטר בעיראק. ההסכם של 1937 קבע כי הגבול בנתיב יהיה לאורך קו אמצע המים (Thalweg - עקרון הטאלווג), אולם בעקבות אי הסכמה בנוגע לזכויות השיט וניצול המים, המשיכו לפרוץ סכסוכים עד נפילת השושלת ההאשמית בעיראק ב-1958. משטר הבעת' החדש הכריז באופן חד-צדדי על הרחבת המים הטריטוריאליים של עיראק והחל לטעון לריבונות על האי עבדאן (בו הוקמה מזקקת נפט איראנית). השאה הכניס ספינות מלחמה לשט והצדדים פרסו כוחות צבאיים לאורך הגדות. הסכסוך החמיר עם עלייתה מחדש של מפלגת הבעת' לשלטון ב-1969, וגם חידוש היחסים הדיפלומטיים בין המדינות בשלהי 1973 לא מנע סדרה חדשה של תקריות על השליטה במימי הנתיב.

איראן וארצות הברית החלו להעניק סיוע למורדים הכורדים במשטר הבעת', מרידה שלמרות הניסיונות התכופים והאכזריים לדכאה סרבה לשקוט. סדאם חוסיין הגיע למסקנה כי הדרך היחידה לחסל את המרידה, שאיימה על יציבות המשטר, היא לנתק את הסיוע האיראני. ב-6 במרץ 1975 חתמו איראן ועיראק על הסכם אלג'יר בו ויתרה עיראק על דרישותיה למימי כל השט והסתפקה בקביעת קו אמצע המים לקו הגבול. בתמורה התחייבה איראן להפסיק את תמיכתה ב"גורמים מערערי יציבות" (קרי הכורדים) ולהעביר שטחים בהיקף 1,500 קמ"ר שאיראן תפסה, שנועדו להעניק לעיראק עומק אסטרטגי שהיה חסר לה מפני תקיפה איראנית. המרידה הכורדית אכן דוכאה שבועיים לאחר חתימת ההסכם. עם זאת, איראן לא העבירה את השטחים לעיראק.

ב-16 בספטמבר 1980 הכריז סדאם חוסיין על ביטול הסכם אלג'יר ודרש כי השליטה על כל מימי השט יוענקו לעיראק. בעקבות זאת פרצה מלחמת איראן–עיראק. במהלך המלחמה, שגבתה את חייהם של מיליונים ונמשכה שמונה שנים, לא השתנה הגבול באופן משמעותי לצד זה או זה. לאחר המלחמה נחתם הסכם בין שתי המדינות בהתאם לעקרון הטאלווג המקובל באירופה, וכיום עובר הגבול באמצע הנהר.

==קישורים חיצוניים==

* 
* [https://iranicaonline.org/articles/shatt-al-arab שט אל-ערב], באתר אנציקלופדיה איראניקה 

קטגוריה:איראן: נהרות
קטגוריה:עיראק: נהרות
קטגוריה:נהרות גבול
קטגוריה:גבול איראן–עיראק
קטגוריה:ח'וזסתאן
אידיופוניים

קוקסיאן
כלי נגינה אידיופוני הוא כל כלי נגינה אשר הצליל מופק בו באמצעות הרעדת הכלי עצמו, ללא סיוע קרומית או מיתר. סיווג זה הוא אחד מארבעת הסיווגים העיקריים של כלי הנגינה לפי שיטת החלוקה המקורית של הורנבוסטל-זקס.

כלים אלו הם קרוב לוודאי העתיקים מבין כלי הנגינה למעט הקול האנושי. רוב כלי ההקשה שאינם תופים הם אידיופוניים. בסיווג כלי הנגינה המוקדם של ויקטור מהילון, כלי נגינה אלו נקראו אוטופוניים.

== חלוקה משנית ==
שיטת הורנבוסטל-זקס מפצלת סיווג זה לארבע תת-קבוצות:
* אידיופוניים-הקשה: כלים אשר הפקת הצליל נעשית באמצעות הקשה, טלטול או גרוד. כגון: פעמון, מאראקס.
* אידיופוניים-פריטה: לדוגמה: נבל פה.
* אידיופוניים-נשיפה: לדוגמה:פעמוני רוח. 
* אידיופוניים-חיכוך: לדוגמה: מסור מוזיקלי.

==קישורים חיצוניים==

* 

קטגוריה:כלי נגינה 
קטגוריה:כלי הקשה
יוסף יוסלביץ'


הרב יוסף יוסלביץ (ה'תרל"ט 1879 – ה'תרצ"ה 1935) היה רב ליטאי שפעל בפולין במחצית הראשונה של המאה ה-20. רבה של סובאלק.

== ביוגרפיה ==
נולד בעיר לובץ' הסמוכה לנוברדוק (היום בבלארוס), לרב ישראל וציפורה לאה.

בשנת ה'תרנ"ו נכנס ללמוד בישיבת כנסת ישראל בסלבודקה, אצל הרב משה מרדכי אפשטיין והרב איסר זלמן מלצר. היה מקורב גם לסבא מסלבודקה, הרב נתן צבי פינקל. בסיום לימודיו קירב אותו הרב יצחק בלאזר ("ר' איצל פטרבורגר").

בשנת ה'תרס"ד נשא את שרה רבקה בתו של הרב חיים אברהם ש"ס רבה של זאסלע.

בשנת ה'תרס"ז מונה לרבה של אבל, הסמוכה לדווינסק, בתקופה זו התקרב לרבני דווינסק הרב יוסף רוזין ורבי מאיר שמחה הכהן. בתרע"ב הוכתר לרבה של טרסטינה, בתרפ"א או בתרפ"ב מונה לרב העיירה סמיאטיץ'. שמו יצא למרחקים, ולאחר שעזב רבי אהרן באקשט את רבנות סובאלק לטובת לומז'א, וכיסא הרבנות נותר מיותם, נסעה משלחת מטעם הקהילה לרבי יוסף יוסלביץ להציע לו את המינוי, אולם הוא התנה זאת בכך שלא יידרש להגיע לסובאלק כדי להשמיע דרשות לניסיון, רק שכתב הרבנות יובא אליו לסמיאטיץ. נציגי הקהילה הסכימו, לאחר שעמדו על טיבו במשך שבע שעות רצופות של משא ומתן הלכתי, ובקיץ תרפ"ו החל לכהן כרב העיר סובאלק. בתקופה זו מסר שיעורים לתלמידים בישיבתו של הרב חבר.

הרב יוסלביץ היה אחת הדמויות הרבניות הראשיות בפולין, דרשן גדול ונואם, הצטיין בחיבת ציון ואהבת ישראל, היה חבר הוועד הפועל של אגודת הרבנים בפולין, השתתף לעיתים תכופות בוועידות רבנים בוורשה ובווילנא, והיה בין הדוברים הראשיים. כמו כן, הצטרף לתנועת המזרחי, הטיף לציונות והשתתף בוועידות המזרחי והיה ציר מטעמו לקונגרס הציוני ה-13.

הרב יוסלביץ' התפרסם בשנות מלחמת העולם הראשונה, בעת כהונתו ברבנות טרסטינה שליד ביאליסטוק, כאשר ארגן סיוע לעשרות אלפי הפליטים היהודים שעברו מצד לצד של גבולות רוסיה, פולין, ליטא ופרוסיה המזרחית. באותן שנים גם כתב את חיבורו התורני המקיף "מנחת יוסף", הכולל ביאורים וחידושים על התלמוד והרמב"ם וכן הראשונים והאחרונים, על סדר זרעים. הספר יצא לאור בירושלים בשנת תשמ"ט, 1989.זכה להכרה נרחבת ורבנים רבים פנו אליו בשאלות ותשובות בנושאים הלכתיים. חידושי תורה ממנו פורסמו בכתבי עת תורניים שונים: יגדיל תורה (סלוצק), שערי ציון (ירושלים), וכנסת ישראל (וילנא).

נפטר בפתאומיות בעת כהונתו ברבנות העיר סובאלק, בי"ט שבט שנת תרצ"ה, בגיל 56 בלבד. אחרי פטירתו מונה כרבה של סובאלק חתנו רבי דוד ליפשיץ, שכיהן בה עד לשואה, ולימים חבר נשיאות אגודת הרבנים בארצות הברית וקנדה.

==קישורים חיצוניים==
* 
==הערות שוליים==

קטגוריה:רבנים אורתודוקסים
קטגוריה:רבנים לטבים
קטגוריה:רבנים פולנים
קטגוריה:בוגרי ישיבת כנסת ישראל (סלבודקה)
קטגוריה:סובאלק: רבנים
קטגוריה:סמיאטיץ': רבנים
קטגוריה:רבנים ליטאים
קטגוריה:פעילי תנועת המזרחי
קטגוריה:אישים שהשתתפו בוועידות הקונגרס הציוני העולמי
חולד

חולד (שם מדעי: Spalax) הוא סוג של מכרסם ממשפחת החולדיים החיים באדמה. החולדים מצויים ברחבי אפריקה, המזרח התיכון ודרום אירופה. 

אלו יצורים אפורים ועיוורים בעלי לסתות ומלתעות גדולות ואיתן הם חופרים באדמה. הם כמעט ולא נראים אך אפשר לזהות אותם על פי התילים המורמים שהם מייצרים. הם צמחוניים וניזונים ממגוון צמחים ושורשים מתחת לאדמה. החפירות שלהם גורמות נזק כבד לצמחייה ולאדמה ולכן הם נרדפים בידי חקלאים.

==מינים==
* חולד חולי (Spalax arenarius)
* חולד כרמלי (Spalax carmeli)
* חולד מזרח-תיכוני (Spalax ehrenbergi)
* חולד גלילי (Spalax galili)
* חולד ענק (Spalax giganteus)
* חולד גולני (Spalax golani)
* חולד בלקני (Spalax graecus)
* חולד יהודה (Spalax judaei)
* חולד קטן (Spalax leucodon)
* חולד גדול (Spalax microphthalmus)
* Spalax munzuri
* Spalax nehringi
* חולד עיוור קזחסטני (Spalax uralensis)
* חולד פודולסקי (Spalax zemni)

==ראו גם==
*חולד ארץ ישראלי – שם כולל ל-4 מינים החיים בישראל

==קישורים חיצוניים==

* 

קטגוריה:בעלי חיים שתוארו ב-1770
קטגוריה:טקסונים שתוארו בידי יוהאן אנטון גולדנסטאט
חולדיים
תודרנית לבנה

תודרנית לבנה (שם מדעי: Arabidopsis thaliana) הוא צמח בעל פרחים ממשפחת המצליבים (משפחתם של הכרוב והחרדל). הצמח נפוץ באירופה וצפון אפריקה עד למזרח אסיה ותת היבשת ההודית.

התודרנית הלבנה היא הצמח הנחקר ביותר בגנטיקה ובביולוגיה ההתפתחותית, והיא מהווה אורגניזם מודל; בהקשרים מדעיים נהוג להשתמש בשם המדעי שלה, ארבידופסיס. לתודרנית מספר תכונות שבזכותן נוח לעבוד עמה במחקרים גנטיים: היא בעלת מחזור חיים וזמני נביטה וצמיחה מהירים; ניתן בקלות להצליב בין זנים שונים של הצמח כדי לחקור דפוסי תורשה של גנים; וזנים שונים של תודרנית נבדלים זה מזה באופן בולט לעין (גובה הצמח, גודל וצורת העלים, הטמפרטורה המיטבית לגידול). בנוסף, מתפרש הגנום של התודרנית על פני חמישה כרומוזומים וגודלו כ-125 מיליון זוגות נוקלאוטידים, מספר קטן ביחס לצמחים אחרים. זהו הגנום הצמחי הראשון שרוצף במלואו, בשנת 2000. מדענים מעריכים כי הגנום של התודרנית הלבנה מכיל כ-26,000 גנים, בדומה לגנום האדם. על אף שכאמור צמח זה נחקר שנים ארוכות, תפקידם של רוב הגנים טרם נודע.

התודרנית הלבנה נחקרה רבות בהקשר של פוטוטרופיזם - צמיחה לכיוון האור. מחקרים בצמח זה חשפו את מנגנוני התגובה של שורשי הצמח לאור אדום ותת-אדום.

==קישורים חיצוניים==

* 

* 

קטגוריה:מצליבים
קטגוריה:אורגניזם מודל
628

== אירועים ==
* הקיסר הרקליוס כובש את בירת הממלכה הפרסית קטסיפון ומחזיר לשליטת האימפריה הביזנטית את מצרים, ארץ ישראל, סוריה, אנטיוכיה ומסופוטמיה
* נחתם הסכם חודיבייה, הסכם שביתת נשק בין הנביא מוחמד לשליטי העיר מכה.

== נולדו ==

== נפטרו ==

== לוח שנה ==









==קישורים חיצוניים==
604

== אירועים ==
* נֻעמאן השלישי, מלך אל-חירה (ממלכה ערבית על הגבול שבין מסופוטמיה לחצי האי ערב) מודח על ידי האימפריה הסאסאנית, ובכך נפתחת הדרך למוסלמים לפלוש לסהר הפורה.
* הקמת כנסייה במקום בו עומדת היום קתדרלת סנט פול.

== נולדו ==

== נפטרו ==

== לוח שנה ==









==קישורים חיצוניים==
619

== אירועים ==

== נולדו ==

== נפטרו ==
*"שנת הצער" באסלאם – שנת מותם של חדיג'ה – אשתו הראשונה של מוחמד ושל אבו טאלב – דודו של מוחמד ומגדלו, אביו של עלי, מייסד השיעה.

== לוח שנה ==









==קישורים חיצוניים==
627

== אירועים ==
* 627 - קרב הח'נדק (השוחה): 10,000 מאנשי מכה צרים על העיר אל מדינה, אשר נשלטה על ידי המוסלמים בהנהגתו של הנביא מוחמד, אך נאלצים לסגת כתוצאה ממחסור באספקה.

== נולדו ==

== נפטרו ==

== לוח שנה ==









==קישורים חיצוניים==
634

== אירועים ==

* עמר בן אלחטאב מוכתר כח'ליף השני
* מתחילה התקופה הערבית בארץ ישראל - עם ניצחון המוסלמים על הביזנטים בקרב אג'נאדין שנערך בין רמלה לבית גוברין או ליד מגידו. 
* לאחר מות אבו בכר, עומר בן אל-ח'טאב התמנה לח'ליפה השני.
* התקדמות האסלאם בסוריה תוך קרבות עם הצבא של האימפריה הביזנטית.

== נולדו ==

== נפטרו ==
* אבו בכר - ח'ליפה הראשון (נולד ב-573).

== לוח שנה ==









==קישורים חיצוניים==
637

== אירועים ==
* דמשק וארץ ישראל נכבשות על ידי המוסלמים מן הביזנטים בקרב הירמוך
* ניצחון חשוב בחזית נגד הפרסים.
* חוזה עומר בין הח'ליפה המוסלמי עמר בן אלח'טאב לבין פטריארך ירושלים סופרוניוס 

== נולדו ==

אשתו של מוחמד מריה

== לוח שנה ==









==קישורים חיצוניים==
639

== אירועים ==
* כיבוש אזור ח'וזסתאן על ידי המוסלמים.
* בעקבות התפרצות דבר בארץ ישראל תומכי מוחמד רבים מתו.
* התקדמות הצבא האיסלאמי לכיוון מצרים.

== נולדו ==

== נפטרו ==
* לאחר פטירת דגוברט הראשון ממלכתו חולקה לבניו - נויסטריה לזיגיברט השלישי וממלכה מאוחדת של נויסטריה ובורגונדיה לכלוביס השני. 

== לוח שנה ==









==קישורים חיצוניים==
641

== אירועים ==
* קרב נאהוונד – ניצחון מוחלט של כוחות האסלאם על הפרסים. האימפריה הפרסית לא הצליחה להשתקם לאחר הפסד זה.
* כיבוש אלכסנדריה על ידי המוסלמים. 

== נולדו ==

== נפטרו ==

== לוח שנה ==









==קישורים חיצוניים==
642

== אירועים ==
* ספטמבר – השלטון הביזנטי במצרים נכנע בפני המוסלמים.

== נולדו ==

== נפטרו ==
* ח'אלד בן אל-וליד, מצביא מוסלמי ערבי ואחד מבני לווייתו של הנביא מוחמד (נולד ב-584)

== לוח שנה ==









==קישורים חיצוניים==
644

== אירועים ==
*אשקלון נכבשה מידי הביזנטים על ידי המוסלמים.
* כיבושים של כוחות האסלאם באיראן המזרחית, אפגניסטן ופקיסטן של היום.
* הוכתר הח'ליף השלישי עות'מאן

== נולדו ==

== נפטרו ==
* עומר בן אל-ח'טאב, ח'ליפה השני (נולד ב-586)

== לוח שנה ==









==קישורים חיצוניים==
סלביה פראג

מועדון הספורט סלביה פראג (בצ'כית: SK Slavia Praha) הוא מועדון כדורגל צ'כי מן הבירה פראג. ידוע בשמו המקוצר "סלביה פראג". מרכזו ההיסטורי הוא שכונת ורשוביצה שממוקמת ברובע העשירי של פראג. קבוצת הכדורגל של המועדון משחקת בחולצה ייחודית חצייה השמאלי אדום והימני לבן. נוסד בשנת 1892 וזכה מספר פעמים באליפות וגביע לאומיים.

בשנת 1996 העפיל המועדון לחצי-גמר גביע אופ"א. בשנת 2007 הגיע המועדון להישג שיא - העפלה לשלב הבתים של ליגת האלופות. בשנת 2009 ובשנת 2017 המועדון הגיע לשלב הבתים של הליגה האירופית יחד עם מכבי תל אביב, אסטנה ווויאריאל. אצטדיונו הביתי של המועדון הוא "עדן" שמכיל 21,000 מקומות ישיבה. ב-2018 שונה שמו ל"אצטדיון סינובו", על שם מחזיקת המניות העיקרית בקבוצה.

בשנת 2018 המועדון החתים את אונדז'יי קולאז' לתקופה של 4 שנים תמורת מיליון יורו שהפך אותו לשוער היקר בהיסטוריית הליגה הצ'כית.

את עונת 2020/2021 השלימה הקבוצה עם אליפות ללא הפסד, ואף קבעה שיא היסטורי בליגה עם 54 משחקים ברציפות ללא הפסד בשנים 2020–2021.<ref></ref>

היריבות העירונית עם ספרטה פראג היא שם דבר בכדורגל הצ'כי (ראו "הדרבי של פראג"). יריבות זאת צברה תאוצה במהלך שנות המשטר הקומוניסטי, אז מועדון ספרטה נתפס כמייצג את השלטון ואילו אוהדי סלביה נתפסו כצ'כיים האמיתיים. במדי המועדון הוותיק כיכבו שחקנים מפורסמים רבים ובהם ולדימיר שמיצר, פטריק ברגר, קארל פובורסקי, יוזף ביקאן ודני מיגל אלבס.

==סגל שחקנים==
; נכון ל-5 בספטמבר 2023

==תארים==
* אלופת צ'כיה – 1939/1940, 1940/1941, 1941/1942, 1942/1943, 1995/1996, 2007/2008, 2008/2009, 2016/2017, 2018/2019, 2019/2020, 2020/2021
* אלופת צ'כוסלובקיה – 1913, 1925, 1928/1929, 1929/1930, 1930/1931, 1932/1933, 1933/1934, 1934/1935, 1936/1937, 1946/1947
* האליפות הצ'כית – 1897 אביב, 1897 סתיו, 1898, 1899, 1900, 1901
* אליפות בוהמיה – 1918, 1924
* אליפות צ'.ס.פ. – 1913, 1915
* גביע בוהמיה – 1922, 1926, 1927, 1928, 1930, 1932, 1935, 1941
* גביע הצדקה – 1908, 1910, 1911, 1912
* הגביע הצ'כי – 1941, 1942, 1945, 1974, 1997, 1999, 2002, 2018, 2021, 2023
* האינטרקאפ – 1970, 1972, 1977, 1978, 1986, 1992, 1993
* גביע מיטרופה זוכה 1938

==קישורים חיצוניים==

* 

==הערות שוליים==

*
קטגוריה:קבוצות כדורגל צ'כיות
קטגוריה:פראג: מועדוני כדורגל
קטגוריה:קבוצות כדורגל שהוקמו ב-1892
נפוליאון השני

נפוליאון השני, מלך רומא
נפוליאון פרנסואה ז'וזף שארל בונפרט, הידוע כנפוליאון השני (20 במרץ 1811 – 22 ביולי 1832), דוכס רייכשטאט, היה לזמן קצר קיסר צרפת דה יורה.

==קורות חייו==
נפוליאון השני נולד ב-20 במרץ 1811 כתוצאה מנישואיהם של הקיסר נפוליאון בונפרטה ואשתו השנייה הארכידוכסית מריה לואיזה מאוסטריה, בתו של פרנץ הראשון, קיסר אוסטריה. הוא הוכתר כ"הוד מלכותו מלך רומא", תואר אשר יועד על ידי נפוליאון האב ליורשו החוקי, אך בפועל היה תואר כבוד בלבד.

שלוש שנים לאחר לידתו בפריז התמוטטה הקיסרות הצרפתית הראשונה אשר הוקמה בידי אביו ואותה עתיד היה לרשת. נפוליאון הראשון, שהודח על ידי הסנאט, ויתר ב-6 באפריל 1814 על כיסאו ותוארו לטובת בנו העולל. בנו זה נלקח על ידי אמו הקיסרית לטירת בלואה שבעמק הלואר. נפוליאון השני החזיק בתוארי אביו חמישה ימים בלבד. לאחר מכן תבעו מנהיגי בעלות הברית, שפלישתם לצרפת הדיחה את נפוליאון הראשון מכיסאו, שיתפטר ללא תנאי, ובכך ביטלו למעשה את העברת הקיסרות לנפוליאון השני התינוק.

לאחר חזרתו של נפוליאון הראשון לצרפת, תקופה המכונה "מאה הימים", והתפטרותו החוזרת בסופה, אישר הסנאט (צרפת)| ביום ההתפטרות (22 ביוני 1815) את קיסרותו של נפוליאון השני, אשר שהה באותה עת באוסטריה. כניסת כוחות בעלות הברית ב-7 ביולי אותה שנה שמה קץ לשלטון קצר מועד זה.

===ימיו האחרונים===
לאחר 1815, חי נפוליאון השני – כאסיר, למעשה – בארמון הקיסרי ארמון שנברון בווינה, על אף שגלותו לא הוכרזה מעולם בפומבי. בשנת 1818 הוענק לו התואר "דוכס רייכשטאט" כמעין פרס ניחומים על אובדן ירושתו המקורית – קיסרות צרפת. ב-22 ביולי 1832 נפטר נפוליאון השני משחפת בארמון שבו הוחזק.

נפוליאון השני לא הורשה מעולם להתכתב עם אביו, שהיה אסור באי הנידח סנט הלנה.

==מורשת==
על אף תקופת שלטונו הקצרה, הוא מוכר בתואר נפוליאון השני, למעט בחוגים בונפרטיסטים, שם הוא מכונה "מלך הרומאים". הנציג הבא לבית בונפרטה שעתיד היה לשלוט בצרפת, נפוליאון השלישי, לקח לעצמו כינוי זה בהכירו בתקופת קיסרותו של בן דודו הצעיר.

נפוליאון השני נודע בצרפת בכינוי "L'Aiglon" (בצרפתית: "העיט הקטן"). המחזאי הצרפתי אדמון רוסטאן חיבר מחזה הנקרא באותו כינוי ומתאר את חייו של נפוליאון השני.

בשנת 1940 הועברו עצמותיו של נפוליאון השני לצרפת כמחווה אישית של אדולף היטלר. לאחר ההעברה נקברו עצמותיו לצד קברו של אביו בארמון האינווליד בפריז.

==אילן יוחסין==

== גלריה ==
<gallery>
קובץ:Tomb of Napoleon II of France 2.jpg|alt=|קברו של נפוליאון השני באינווליד, פריז
קובץ:Nap-receis 50.jpg|alt=|דיוקן נפוליאון השני מאת מוריץ דפינגר
קובץ:Le duc de Reichstadt.jpg|alt=|דיוקן נפוליאון השני מאת לאופולד בוכר
</gallery>

==ראו גם==
* נפוליאון בונפרטה
* נפוליאון השלישי

==קישורים חיצוניים==

* 
* 
* 

==הערות שוליים==

קטגוריה:אבירי מסדר גיזת הזהב
קטגוריה:בית בונפרטה
קטגוריה:יורשי עצר שלא זכו למלוך
קטגוריה:אישים הקבורים בארמון האינווליד
קטגוריה:נפטרים משחפת
קטגוריה:צרפתים שנולדו ב-1811
קטגוריה:צרפתים שנפטרו ב-1832
קארל פובורסקי

קארל פובורסקי (בצ'כית: Karel Poborský; נולד ב-30 במרץ 1972) הוא כדורגלן עבר צ'כי ששיחק בעמדת הקשר.

פובורסקי החל את הקריירה שלו בקבוצת קטנות בצ'כוסלובקיה, ולאחר פירוק המדינה חתם בקבוצת הפאר הצ'כית סלביה פראג. משם נדד ברחבי היבשת דרך מנצ'סטר יונייטד (אנגליה), בנפיקה ליסבון (פורטוגל) ולאציו (איטליה), עד שחזר לצ'כיה בשנת 2002, ופרש ממשחק פעיל בשנת 2007.

הופעתו הראשונה במדי נבחרת צ'כיה הייתה ב-23 בפברואר 1994, בניצחון 1-4 על נבחרת טורקיה. ב-18 באוגוסט 2004 רשם את הופעתו ה-100 במדי הנבחרת, במשחק נגד נבחרת יוון. פובורסקי שותף במשחקי הנבחרת ביורו 96, יורו 2000 ויורו 2004, ובסך הכל ערך 118 הופעות במדי הנבחרת, בהן כבש שמונה שערים.

==קישורים חיצוניים==

קטגוריה:כדורגלנים צ'כוסלובקים
קטגוריה:כדורגלנים צ'כים
קטגוריה:קשרי כדורגל צ'כוסלובקים
קטגוריה:קשרי כדורגל צ'כים
קטגוריה:כדורגלני דינמו צ'סקה בודייוביצה
קטגוריה:כדורגלני סלביה פראג
קטגוריה:כדורגלני מנצ'סטר יונייטד
קטגוריה:כדורגלני בנפיקה ליסבון
קטגוריה:כדורגלני לאציו
קטגוריה:כדורגלני ספרטה פראג
קטגוריה:כדורגלני ויקטוריה ז'יז'קוב
קטגוריה:כדורגלני נבחרת צ'כיה
קטגוריה:כדורגלני יורו 1996
קטגוריה:כדורגלני גביע הקונפדרציות 1997
קטגוריה:כדורגלני יורו 2000
קטגוריה:כדורגלני יורו 2004
קטגוריה:כדורגלני מונדיאל 2006
קטגוריה:ספורטאים זרים באנגליה
קטגוריה:ספורטאים זרים בפורטוגל
קטגוריה:ספורטאים צ'כים באיטליה
קטגוריה:צ'כים שנולדו ב-1972
657

== אירועים ==
* קרב צפין בין צבאו של הח'ליף הרביעי עלי בן אבי טאלב לצבאו של גדול מתנגדיו, מועאויה אבן אבו סופיאן מושל סוריה
* עלי בן אבי טאלב מעביר את בירתו ממדינה לכופה.

== נולדו ==

== נפטרו ==

== לוח שנה ==









==קישורים חיצוניים==
661

== אירועים ==
* מועאויה הראשון ממונה לח'ליפה, בכך עוברת הח'ליפות לבית אומיה שבירתו דמשק
* כלותאר השלישי מאחד את כל הממלכות של הפרנקים. הוא נפטר באותה שנה והממלכה חולקה לאחיו - אוסטרזיה לכילדריך השני, נויסטריה לתיאודריך השלישי 

== נולדו ==

== נפטרו ==
*אריבארט הראשון, מלך הלומברדים.

== לוח שנה ==









==קישורים חיצוניים==